paragraph_text: Prespanski sporazum, međudržavni sporazum tada Republike Makedonije i Grčke o službenom preimenovanju Republike Makedonije u Republiku Sjevernu Makedoniju, potpisan i ratificiran pod pokroviteljstvom Ujedinjenih naroda na Prespanskom jezeru u lipnju 2018. godine. Sporazumom je razriješen spor oko imenovanja neovisne makedonske države, prisutan još od početaka njene neovisnosti, kojoj je Grčka osporavala pravo na makedonsko ime smatrajući da ono pripada njenom povijesno civilizacijskom naslijeđu i s činjenicom da se najveća grčka pokrajina zove upravo Makedonija. Sporazumom je i makedonski jezik priznat u UN-u, kao i makedonsko državljanstvo.